**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO JAUNIMO REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS POSĖDŽIO PROTOKOLAS**

**2017-08 - 30** Nr. **TAR1- 111**

Posėdis įvyko 2017 m. rugpjūčio 29 d. (15.30 – 16.30)

Posėdžio pirmininkas Rūtenė Morkūnienė, Klaipėdos jaunimo organizacijų asociacijos „Apskritasis stalas“ atstovė

Posėdžio sekretorė Jurgita Činauskaitė-Cetiner, Klaipėdos miesto savivaldybės tarptautinių ryšių, verslo plėtros ir turizmo skyriaus atstovė.

Dalyvavo:

Jurgita Činauskaitė-Cetiner, Paulius Martinkėnas, Rūtenė Morkūnienė, Lina Skrupskelienė, Akvilė Stonkuvienė, Aivaras Vaiginis, Laurynas Gaidelis, Vaida Žvikienė.

DARBOTVARKĖ:

1. Dėl 2017 m. jaunimo projektų dalinio finansavimo iš nepanaudotų savivaldybės biudžeto lėšų konkurso paskelbimo ir prioritetų patvirtinimo (Klaipėdos m. savivaldybės administracijos jaunimo reikalų koordinatorė A. Andruškevičiūtė)
2. Dėl JGI rėmuose įgyvendinamo projekto „Atrask save“ (Projekto Nr. 07.4.1-ESFA–V-404-01-0001) pirminės intervencijos/neaktyvių jaunų žmonių suradimo ir įtraukimo į veiklas plano patvirtinimo (pranešėja A. Andruškevičiūtė)
3. Dėl JGI rėmuose įgyvendinamo projekto „Atrask save“ (Projekto Nr. 07.4.1-ESFA–V-404-01-0001) JGI įgyvendinimo ir jos teikiamų galimybių viešinimo/komunikacijos plano patvirtinimo (pranešėja A. Andruškevičiūtė)
4. Kiti klausimai.

1. SVARSTYTA. Dėl 2017 m. jaunimo projektų dalinio finansavimo iš nepanaudotų savivaldybės biudžeto lėšų konkurso paskelbimo ir prioritetų patvirtinimo (Klaipėdos m. savivaldybės administracijos jaunimo reikalų koordinatorė A. Andruškevičiūtė)

Kalbėjo R. Morkūnienė, A. Andruškevičiūtė, P. Martinkėnas.

Pristatytas situacija, kad yra likę 5 tūkstančiai nepanaudotų pinigų jaunimo projektų daliniui finansavimui. Pasiūlyta kuo greičiau kreiptis į Klaipėdos m. savivaldybės administracijos direktorių su teikimu 2017 m. jaunimo projektų dalinio finansavimo iš nepanaudotų savivaldybės biudžeto lėšų konkursą paskelbti iki 2017-09-15.

R. Morkūnienė pasiūlė 2017 m. iš nepanaudotų savivaldybės biudžeto lėšų jaunimo projektų konkursui palikti tuos pačius prioritetus, kurie buvo ir pirmajame 2017 m. jaunimo projektų konkurso etape. P. Martinkėnas pasiūlė atsisakyti ekologinio sąmoningumo ugdymo ir aplinkai draugiško gyvenimo būdo skatinimo prioriteto, nes pinigai skirti šiam prioritetui įgyvendinti yra netikslingai išnaudojami.

R. Morkūnienė nepritarė šiam siūlymui ir pasiūlė balsuoti.

BALSAVIMAS.

1. Dėl ekologinio sąmoningumo ugdymo ir aplinkai draugiško gyvenimo būdo skatinimo prioriteto išbraukimo

Už balsavo 1

Prieš 7

2. Dėl tų pačių prioritetų, kurie buvo I konkurso etape, išlaikymo.

Už balsavo 6

Prieš 0

Susilaikė 2.

NUTARTA:

1. Patvirtinti 2017 m. jaunimo projektų dalinio finansavimo iš nepanaudotų savivaldybės biudžeto lėšų prioritetus (1 priedas).

2. SVARSTYTA. Dėl JGI rėmuose įgyvendinamo projekto „Atrask save“ (Projekto Nr. 07.4.1-ESFA–V-404-01-0001) pirminės intervencijos/neaktyvių jaunų žmonių suradimo ir įtraukimo į veiklas plano patvirtinimo (pranešėja A. Andruškevičiūtė) (pridedamas projektas)

Kalbėjo A. Andruškevičiūtė, R. Morkūnienė, P. Martinkėnas.

Jaunimo reikalų koordinatoriams iš Jaunimo reikalų departamento buvo pavesta užduotis sukurti ir įgyvendinti pirminės internevicjos/neaktyvių jaunų žmonių suradimo ir įtraukimo į veiklas planą. Jaunimo reikalų taryba buvo supažindinta su A. Andruškevičiūtės paruoštu planu (2 priedas). P. Martinkėnas pasiūlė į šį planą įtraukti nakvynės namus bei krizių centrus, nes juose galimai taip pat lankosi niekur nesimokantis ir nedirbantis jaunimas. Visi pritarė siūlymui. R. Morkūnienė pasiūlė patvirtinti planą su rekomendacijomis ir balsuoti.

BALSAVIMAS: Dėl JGI rėmuose įgyvendinamo projekto „Atrask save“ (Projekto Nr. 07.4.1-ESFA–V-404-01-0001) pirminės intervencijos/neaktyvių jaunų žmonių suradimo ir įtraukimo į veiklas plano patvirtinimo su rekomendacijomis įtraukti nakvynes namus bei krizių centrus.

Už 7

Susilaikė 1.

NUTARTA: Patvirtinti JGI rėmuose įgyvendinamo projekto „Atrask save“ (Projekto Nr. 07.4.1-ESFA–V-404-01-0001) pirminės intervencijos/neaktyvių jaunų žmonių suradimo ir įtraukimo į veiklas planą su rekomendacijomis. (2 priedas)

3. SVARSTYTA. Dėl JGI rėmuose įgyvendinamo projekto „Atrask save“ (Projekto Nr. 07.4.1-ESFA–V-404-01-0001) JGI įgyvendinimo ir jos teikiamų galimybių viešinimo/komunikacijos plano patvirtinimo (pranešėja A. Andruškevičiūtė) (pridedamas projektas)

Kalbėjo A. Andruškevičiūtė, R. Morkūnienė, J. Činauskaitė - Cetiner

Jaunimo reikalų koordinatoriams iš Jaunimo reikalų departamento buvo pavesta užduotis sukurti ir įgyvendinti JGI įgyvendinimo ir jos teikiamų galimybių viešinimo/komunikacijos planą. Jaunimo reikalų taryba buvo supažindinta su A. Andruškevičiūtės paruoštu planu (3 priedas). R. Morkūnienė iškėlė klausimą, ar šiam planui numatomas biudžetas. Į klausimą atsakė J. Činauskaitė – Cetiner (buvusi Jaunimo reikalų koordinatorė), kad tiek pirmajam, tiek antrajam planams nėra skirta lėšų ir juos reikia įgyvendinti be papildomo finansavimo. A. Stonkuvienė pasiūlė, kad vietoje spaudos platinimo būtų geriau labiau atsižvelgti į sėkmės istorijų viešinimą bei Facebook socialinių tinklų reklamą. J. Činauskaitė – Cetiner pasiūlė prie spaudos platinimo paaiškinti, kad lankstinukai ir plakatai dalinami jau iš sukurtų projekto „Atrask save“ spaudinių. Taip pat buvo pasiūlyta žodį „platinimas“ pakeisti į dalinimas. R. Morkūnienė pasiūlė balsuoti už plano patvirtinimą su rekomendacijomis.

BALSAVIMAS: Dėl JGI rėmuose įgyvendinamo projekto „Atrask save“ (Projekto Nr. 07.4.1-ESFA–V-404-01-0001) JGI įgyvendinimo ir jos teikiamų galimybių viešinimo/komunikacijos plano patvirtinimo su rekomendacijomis.

Už – 7

Susilaikė – 1.

NUTARTA:

1. Patvirtinti JGI rėmuose įgyvendinamo projekto „Atrask save“ (Projekto Nr. 07.4.1-ESFA–V-404-01-0001) JGI įgyvendinimo ir jos teikiamų galimybių viešinimo/komunikacijos planą su rekomendacijomis. (3 priedas)

4. SVARSTYTA. Kiti klausimai.

1. Aivaras Vaiginis pateikė klausimą ar yra jau naujų jaunimo atstovų į Jaunimo reikalų tarybą sąrašas? A. Andruškevičiūtė atsakė, kad sąrašas jau yra ir dabar vizuojamas sprendimo projektas dėl Jaunimo reikalų tarybos sudėties keitimo.

2. Aivaras Vaiginis pateikė klausimą ar bus galima teikti projektus spalio mėn. ?

R. Morkūnienė atsakė, kad galime rekomenduoti JRK paskelbti konkursą iki lapkričio 10 d. Pasiūlymas balsuoti dėl rekomendavimo.

BALSAVIMAS: dėl rekomendacijos Jaunimo reikalų koordinatorei paskelbti jaunimo projektų dalinio finansavimo konkursą iki lapkričio 10 d.

Už – 7

Susilaikė – 1.

3. Aivaras Vaiginis iškėlė klausimą ar yra galimybė nepanaudotus pinigus projektams (jeigu neatsiranda norinčių teikti paraiškas) galima panaudoti kokybiškiems ir profesionaliems projektų rengimo mokymams?

J. Činauskaitė – Cetiner atsakė, kad tai yra labai sunku padaryti, nes biudžeto eilučių perkėlimas ilgai užtrunka ir reikalauja tarybos patvirtinimo.

4. R. Morkūnienė pasiūlė pasitvirtinti 2018 m. jaunimo projektų prioritetus ir juos palikti tuos pačius kaip ir 2017 metais. Pasiūlymas balsuoti.

1. BALSAVIMAS: dėl 2018 m. jaunimo projektų dalinio finansavimo iš savivaldybės biudžeto lėšų prioritetų palikimo kaip ir 2017 m. bei patvirtinimo.

Už – 8, prieš – 0, susilaikė – 0.

NUTARTA:

1. Rekomenduoti Jaunimo reikalų koordinatorei paskelbti jaunimo projektų dalinio finansavimo konkursą iki lapkričio 10 d.
2. Patvirtinti 2018 m. jaunimo projektų dalinio finansavimo iš savivaldybės biudžeto lėšų prioritetus. (4 priedas)

|  |  |
| --- | --- |
| Posėdžio pirmininkas | Rūtenė Morkūnienė |
|  | |
| Posėdžio sekretorius | Jurgita Činauskaitė-Cetiner |